               EUROOPAN KOMISSIO
            Bryssel 12.11.2020
            COM(2020) 735 final
            2020/0326(NLE)
            Ehdotus
            NEUVOSTON PÄÄTÖS
            Euroopan yhteisön ja sen jäsenvaltioiden sekä Sveitsin valaliiton välillä henkilöiden vapaasta liikkuvuudesta tehdyllä sopimuksella perustetussa sekakomiteassa esitettävästä Euroopan unionin kannasta kyseisen sopimuksen sosiaaliturvajärjestelmien yhteensovittamista koskevan liitteen II muuttamiseen
            (ETA:n kannalta merkityksellinen teksti)

               PERUSTELUT

               1.Ehdotuksen kohde

               Tämä ehdotus koskee päätöstä sekakomiteassa unionin puolesta esitettävästä kannasta Euroopan yhteisön ja sen jäsenvaltioiden sekä Sveitsin valaliiton välillä henkilöiden vapaasta liikkuvuudesta tehdyn sopimuksen liitteen II (sosiaaliturvajärjestelmien yhteensovittaminen) muuttamista koskevan sekakomitean päätöksen suunniteltuun hyväksymiseen.

               2.Ehdotuksen tausta

               2.1.Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta

               Euroopan yhteisö ja sen jäsenvaltiot tekivät vuonna 1999 Sveitsin kanssa kahdenvälisen sopimuksen henkilöiden vapaasta liikkuvuudesta, joka tuli voimaan 1. kesäkuuta 2002 (ks. EYVL L 114, 30.4.2002, s. 6). Sopimus tehtiin aluksi seitsemän vuoden ajaksi, joka päättyi 31. toukokuuta 2009. Se uusittiin Sveitsissä 8. helmikuuta 2009 pidetyn kansanäänestyksen perusteella määräämättömäksi ajaksi.

               Sopimuksessa vahvistetaan

                  henkilöiden vapaan liikkuvuuden

                periaate Euroopan unionin ja Sveitsin alueiden välillä. Sopimuksella annetaan EU:n ja Sveitsin kansalaisille vastavuoroiset oikeudet maahantuloon, oleskeluun, palkattuun työskentelyyn ja itsenäiseen ammatinharjoittamiseen sekä oikeus oleskella toistensa alueella työsuhteen päätyttyä.

               Sopimuksen liitteessä II määrätään sosiaaliturvajärjestelmien yhteensovittamisesta.

               2.2.Sekakomitea

               Sopimuksen 14 artiklalla perustetaan sopimuspuolten edustajista muodostuva sekakomitea, joka vastaa sopimuksen hallinnoinnista ja asianmukaisesta soveltamisesta. Sekakomitea vastaa sopimuksen noudattamiseen liittyvien riitojen ratkaisusta. Se tekee päätöksiä sopimuksessa määrätyissä tapauksissa. Sen päätökset tehdään yksimielisesti.

               Sekakomitea päättää sopimuksen tiettyihin liitteisiin mahdollisesti tehtävistä muutoksista. Sopimuksen 18 artiklan nojalla sekakomitea voi muuttaa sopimuksen liitettä II.

               Päätöksen 2002/309/EY, Euratom
                  1
                2 artiklan mukaan neuvosto vahvistaa komission ehdotuksesta sekakomitean päätöksiä koskevan unionin kannan. Sen vuoksi komissio esittää tämän ehdotuksen neuvoston päätökseksi sekakomiteassa esitettävästä unionin kannasta.

               2.3.Suunniteltu sekakomitean säädös

               Sekakomitean on määrä hyväksyä päätös sosiaaliturvajärjestelmien yhteensovittamista koskevan liitteen II muuttamisesta, jäljempänä ’suunniteltu säädös’.

               Liitteen II muutokset hyväksytään sekakomitean päätöksellä ja ne voivat tulla voimaan välittömästi kyseisen päätöksen jälkeen.

               Suunnitellun säädöksen tarkoituksena on tarjota sosiaaliturvaan liittyvien oikeuksien vastavuoroinen suoja Yhdistyneen kuningaskunnan kansalaisille, kansalaisuudettomille henkilöille ja pakolaisille sekä heidän perheenjäsenilleen ja heidän jälkeensä eläville henkilöille, jotka erosopimuksen 126 artiklassa määritellyn siirtymäkauden päättyessä ovat tai ovat olleet rajatylittävässä tilanteessa, jossa on tai on ollut osallisena samanaikaisesti yksi tai useampi sopimuspuoli ja Yhdistynyt kuningaskunta.

               3.Unionin puolesta esitettävä kanta

               Ison-Britannian ja Pohjois-Irlannin yhdistyneen kuningaskunnan, jäljempänä ’Yhdistynyt kuningaskunta’, Euroopan unionista eroamisen seurauksena sopimuksen soveltaminen Yhdistyneeseen kuningaskuntaan lakkaa Euroopan unionin ja Euroopan atomienergiayhteisön sekä Yhdistyneen kuningaskunnan välillä tehdyn erosopimuksen, jäljempänä ’erosopimus’, 126 artiklassa määritellyn siirtymäkauden päättyessä.

               Sopimuksen 23 artiklan mukaan yksilöiden saavuttamiin oikeuksiin ei puututa, jos sopimus irtisanotaan, ja sopimuspuolet päättävät yhteisellä sopimuksella mitä tehdään oikeuksille, joita ollaan myöntämässä.

                  Erosopimuksen 33 artiklassa todetaan, että erosopimuksen III osaston määräyksiä sovelletaan myös Sveitsin kansalaisiin edellyttäen, että Sveitsi on tehnyt Yhdistyneen kuningaskunnan kanssa vastaavat sopimukset kuin ne, joita sovelletaan unionin kansalaisiin, ja soveltaa näitä sopimuksia, sekä Euroopan unionin kanssa vastaavat sopimukset kuin ne, joita sovelletaan Yhdistyneen kuningaskunnan kansalaisiin, ja soveltaa näitä sopimuksia.

                  Yhdistyneen kuningaskunnan ja Sveitsin välillä kansalaisten oikeuksista Yhdistyneen kuningaskunnan erottua Euroopan unionista ja henkilöiden vapaasta liikkuvuudesta tehdystä sopimuksesta tehdyn sopimuksen, jäljempänä ’sopimus kansalaisten oikeuksista’, 26 artiklan b kohdassa todetaan, että kyseisen sopimuksen III osan määräyksiä sovelletaan unionin kansalaisiin edellyttäen, että unioni on tehnyt Yhdistyneen kuningaskunnan kanssa vastaavat sopimukset kuin ne, joita sovelletaan Sveitsin kansalaisiin, ja soveltaa näitä sopimuksia, sekä Sveitsin kanssa vastaavat sopimukset kuin ne, joita sovelletaan Yhdistyneen kuningaskunnan kansalaisiin, ja soveltaa näitä sopimuksia.

               Sen vuoksi on tarpeen tarjota sosiaaliturvaan liittyvien oikeuksien vastavuoroinen suoja Yhdistyneen kuningaskunnan kansalaisille, kansalaisuudettomille henkilöille ja pakolaisille sekä heidän perheenjäsenilleen ja heidän jälkeensä eläville henkilöille, jotka erosopimuksen 126 artiklassa määritellyn siirtymäkauden päättyessä ovat tai ovat olleet rajatylittävässä tilanteessa, jossa on tai on ollut osallisena samanaikaisesti yksi tai useampi sopimuspuoli ja Yhdistynyt kuningaskunta.

               Tätä taustaa vasten sopimuksen liitteeseen II (sosiaaliturvajärjestelmien yhteensovittaminen) ehdotetuissa muutoksissa, jotka on kuvattu liitteenä olevassa sekakomitean päätösluonnoksessa, käsitellään edellä mainittua asiaa.

               Liitteenä oleva sekakomitean päätösluonnos tulee voimaan päivänä, jona sekakomitea hyväksyy sen, ja sitä sovelletaan erosopimuksen 126 artiklassa määritellyn siirtymäkauden päättymisestä alkaen.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  2
               .

               4.1.2.Soveltaminen käsillä olevassa asiassa

               Sekakomitea on perustettu Euroopan yhteisön ja sen jäsenvaltioiden sekä Sveitsin valaliiton sopimuksella henkilöiden vapaasta liikkuvuudesta.

               Säädös, joka sekakomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla sopimuksen 14 ja 18 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita. Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta esitettävä kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               Kun suunnitellulla säädöksellä on useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat.

               4.2.2.Soveltaminen käsillä olevassa asiassa

               Suunnitellulla säädöksellä on tavoitteita ja siihen sisältyy osatekijöitä, jotka koskevat sosiaaliturvaa ja toimivallan siirtämistä. Näitä suunnitellun säädöksen eri näkökohtia ei voida erottaa toisistaan, eikä kumpikaan niistä ole toiseen nähden liitännäinen.

               Sen vuoksi ehdotetun päätöksen aineellinen oikeusperusta on Euroopan unionin toiminnasta tehdyn sopimuksen 48 ja 352 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 48 ja 352 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska sekakomitean säädöksellä muutetaan sopimuksen liitettä II, on aiheellista julkaista se Euroopan unionin virallisessa lehdessä, sen jälkeen kun se on hyväksytty.

               2020/0326 (NLE)

               Ehdotus

               NEUVOSTON PÄÄTÖS

               Euroopan yhteisön ja sen jäsenvaltioiden sekä Sveitsin valaliiton välillä henkilöiden vapaasta liikkuvuudesta tehdyllä sopimuksella perustetussa sekakomiteassa esitettävästä Euroopan unionin kannasta kyseisen sopimuksen sosiaaliturvajärjestelmien yhteensovittamista koskevan liitteen II muuttamiseen

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 48 ja 352 artiklan yhdessä sen 218 artiklan 9 kohdan kanssa,

               ottaa huomioon seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston ja, tiede- ja teknologiayhteistyötä koskevan sopimuksen osalta, komission päätöksen 2002/309/EY, Euratom
                  3
                ja erityisesti sen 2 artiklan,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta, jäljempänä ’sopimus’, tuli voimaan 1 päivänä kesäkuuta 2002.

               (2)Sopimuksen 18 artiklan mukaan sekakomitea voi päättää muuttaa muun muassa sopimuksen liitettä II.

               (3)Sopimusta lakataan soveltamasta Ison-Britannian ja Pohjois-Irlannin yhdistyneeseen kuningaskuntaan, jäljempänä ’Yhdistynyt kuningaskunta’, Yhdistyneen kuningaskunnan Euroopan unionista eroamisen vuoksi.

               (4)Sopimuksen 23 artiklan mukaan yksilöiden saavuttamiin oikeuksiin ei puututa, jos sopimus irtisanotaan, ja sopimuspuolet päättävät yhteisellä sopimuksella mitä tehdään oikeuksille, joita ollaan myöntämässä.

               (5)Sen vuoksi on tarpeen tarjota sosiaaliturvaan liittyvien oikeuksien vastavuoroinen suoja Yhdistyneen kuningaskunnan kansalaisille sekä heidän perheenjäsenilleen ja heidän jälkeensä eläville henkilöille, jotka erosopimuksen 126 artiklassa määritellyn siirtymäkauden päättyessä ovat tai ovat olleet rajatylittävässä tilanteessa, jossa on tai on ollut osallisena samanaikaisesti yksi tai useampi sopimuspuoli ja Yhdistynyt kuningaskunta.

               (6)Sekakomiteassa esitettävän unionin kannan olisi sen vuoksi perustuttava tämän päätöksen liitteessä olevaan päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               Sekakomiteassa unionin puolesta esitettävä kanta Euroopan yhteisön ja sen jäsenvaltioiden sekä Sveitsin valaliiton välillä henkilöiden vapaasta liikkuvuudesta tehdyn sopimuksen liitteen II (sosiaaliturvajärjestelmien yhteensovittaminen) ehdotettuun muuttamiseen perustuu tähän päätökseen liitettyyn sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston ja, tiede- ja teknologiayhteistyötä koskevan sopimuksen osalta, komission päätös 2002/309/EY, Euratom.

                     (2)

                        Unionin tuomioistuimen tuomio, 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (3)

                        EYVL L 114, 30.4.2002, s. 1.

    ---documentbreak---

               EUROOPAN KOMISSIO
            Bryssel 12.11.2020
            COM(2020) 735 final
            LIITE
            asiakirjaan
            Ehdotus NEUVOSTON PÄÄTÖKSEKSI
            Euroopan yhteisön ja sen jäsenvaltioiden sekä Sveitsin valaliiton välillä henkilöiden vapaasta liikkuvuudesta tehdyllä sopimuksella perustetussa sekakomiteassa esitettävästä Euroopan unionin kannasta kyseisen sopimuksen sosiaaliturvajärjestelmien yhteensovittamista koskevan liitteen II muuttamiseen

               LIITE

               Euroopan yhteisön ja sen jäsenvaltioiden sekä Sveitsin valaliiton välillä henkilöiden vapaasta liikkuvuudesta tehdyllä sopimuksella perustetun sekakomitean päätösluonnos N:o .../...,

               annettu...,

               kyseisen sopimuksen sosiaaliturvajärjestelmien yhteensovittamista koskevan liitteen II muuttamisesta

               SEKAKOMITEA, joka

               ottaa huomioon Euroopan yhteisön ja sen jäsenvaltioiden sekä Sveitsin valaliiton sopimuksen henkilöiden vapaasta liikkuvuudesta
                  1
               , jäljempänä ’sopimus’, ja erityisesti sen 14 ja 18 artiklan,

               sekä katsoo seuraavaa:

               (1)Sopimusta lakataan soveltamasta Ison-Britannian ja Pohjois-Irlannin yhdistyneeseen kuningaskuntaan, jäljempänä ’Yhdistynyt kuningaskunta’, Yhdistyneen kuningaskunnan Euroopan unionista eroamisen vuoksi.

               (2)Sopimuksen 23 artiklan mukaan yksilöiden saavuttamiin oikeuksiin ei puututa, jos sopimus irtisanotaan, ja sopimuspuolet päättävät yhteisellä sopimuksella mitä tehdään oikeuksille, joita ollaan myöntämässä.

               (3)Euroopan unionin ja Euroopan atomienergiayhteisön ja Yhdistyneen kuningaskunnan välillä tehdyn erosopimuksen, jäljempänä ’erosopimus’, 33 artiklassa määrätään, että erosopimuksen toisen osan III osastoa sovelletaan Islannin, Liechtensteinin ruhtinaskunnan, Norjan kuningaskunnan ja Sveitsin kansalaisiin edellyttäen, että nämä maat ovat tehneet Yhdistyneen kuningaskunnan kanssa vastaavat sopimukset kuin ne, joita sovelletaan unionin kansalaisiin, ja soveltavat näitä sopimuksia, sekä Euroopan unionin kanssa vastaavat sopimukset kuin ne, joita sovelletaan Yhdistyneen kuningaskunnan kansalaisiin, ja soveltavat näitä sopimuksia.

               (4)Yhdistyneen kuningaskunnan ja Sveitsin välillä kansalaisten oikeuksista Yhdistyneen kuningaskunnan erottua Euroopan unionista ja henkilöiden vapaasta liikkuvuudesta tehdystä sopimuksesta tehdyn sopimuksen, jäljempänä ’sopimus kansalaisten oikeuksista’, 26 artiklan b kohdassa todetaan, että kyseisen sopimuksen III osan määräyksiä sovelletaan unionin kansalaisiin edellyttäen, että unioni on tehnyt Yhdistyneen kuningaskunnan kanssa vastaavat sopimukset kuin ne, joita sovelletaan Sveitsin kansalaisiin, ja soveltaa näitä sopimuksia, sekä Sveitsin kanssa vastaavat sopimukset kuin ne, joita sovelletaan Yhdistyneen kuningaskunnan kansalaisiin, ja soveltaa näitä sopimuksia.

               (5)Sen vuoksi on tarpeen tarjota sosiaaliturvaan liittyvien oikeuksien vastavuoroinen suoja Yhdistyneen kuningaskunnan kansalaisille sekä heidän perheenjäsenilleen ja heidän jälkeensä eläville henkilöille, jotka erosopimuksen 126 artiklassa määritellyn siirtymäkauden päättyessä ovat tai ovat olleet rajatylittävässä tilanteessa, jossa on tai on ollut osallisena samanaikaisesti yksi tai useampi sopimuspuoli ja Yhdistynyt kuningaskunta,

               ON PÄÄTTÄNYT SEURAAVAA:

               1 artikla

               Muutetaan sopimuksen liite II tämän päätöksen liitteen mukaisesti.

               2 artikla

               Tämä päätös annetaan bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tšekin, tanskan, unkarin ja viron kielillä, ja jokainen teksti on yhtä todistusvoimainen.

               3 artikla

               Tämä päätös tulee voimaan päivänä, jona sekakomitea hyväksyy sen, ja sitä sovelletaan erosopimuksen 126 artiklassa määritellyn siirtymäkauden päättymisestä alkaen.

               Tehty

                     Sekakomitean puolesta

                     Puheenjohtaja

                     Sihteerit

               Liite

               Muutetaan Euroopan yhteisön ja sen jäsenvaltioiden sekä Sveitsin valaliiton välillä henkilöiden vapaasta liikkuvuudesta tehdyn sopimuksen liite II seuraavasti:

               (1)Muutetaan 3 artikla seuraavasti:

               Korvataan 1 kohdassa ilmaisu ”pöytäkirjassa” ilmaisulla ”pöytäkirjassa I”.

               Korvataan 2 kohdassa ilmaisu ”pöytäkirja” ilmaisulla ”pöytäkirja I”.

               (2)Lisätään 3 artiklan jälkeen uusi 4 artikla seuraavasti:

               ”4 artikla

               1. Järjestelyt, jotka koskevat yksityishenkilöiden saavuttamien oikeuksien suojaa tämän sopimuksen nojalla Yhdistyneen kuningaskunnan Euroopan unionista eroamisen johdosta, vahvistetaan tämän liitteen pöytäkirjassa II.

               2. Pöytäkirja II on erottamaton osa tätä liitettä.”

               (3)Korvataan C osan jälkeen ilmaisu ”pöytäkirja” ilmaisulla ”pöytäkirja I”.

               (4)Lisätään pöytäkirjan I jälkeen uusi pöytäkirja II seuraavasti:

               ”Henkilöiden vapaasta liikkuvuudesta tehdyn sopimuksen liitteen II pöytäkirja II

               ”OTTAEN HUOMIOON, että Euroopan unionin ja Euroopan atomienergiayhteisön ja Ison-Britannian ja Pohjois-Irlannin yhdistyneen kuningaskunnan välillä tehdyn erosopimuksen 33 artiklassa määrätään, että erosopimuksen toisen osan III osastoa sovelletaan Islannin, Liechtensteinin ruhtinaskunnan, Norjan kuningaskunnan ja Sveitsin kansalaisiin edellyttäen, että nämä maat ovat tehneet Ison-Britannian ja Pohjois-Irlannin yhdistyneen kuningaskunnan kanssa vastaavat sopimukset kuin ne, joita sovelletaan unionin kansalaisiin, ja soveltavat näitä sopimuksia, sekä Euroopan unionin kanssa vastaavat sopimukset kuin ne, joita sovelletaan Yhdistyneen kuningaskunnan kansalaisiin, ja soveltavat näitä sopimuksia,

               OTTAEN HUOMIOON, että Ison-Britannian ja Pohjois-Irlannin yhdistyneen kuningaskunnan ja Sveitsin välillä kansalaisten oikeuksista Yhdistyneen kuningaskunnan erottua Euroopan unionista ja henkilöiden vapaasta liikkuvuudesta tehdystä sopimuksesta tehdyn sopimuksen 26 artiklan b kohdassa todetaan, että kyseisen sopimuksen III osan määräyksiä sovelletaan unionin kansalaisiin edellyttäen, että unioni on tehnyt Ison-Britannian ja Pohjois-Irlannin yhdistyneen kuningaskunnan kanssa vastaavat sopimukset kuin ne, joita sovelletaan Sveitsin kansalaisiin, ja soveltaa näitä sopimuksia, sekä Sveitsin kanssa vastaavat sopimukset kuin ne, joita sovelletaan Yhdistyneen kuningaskunnan kansalaisiin, ja soveltaa näitä sopimuksia,

               TUNNUSTAEN, että on tarpeen tarjota sosiaaliturvaan liittyvien oikeuksien vastavuoroinen suoja Yhdistyneen kuningaskunnan kansalaisille sekä heidän perheenjäsenilleen ja heidän jälkeensä eläville henkilöille, jotka siirtymäkauden päättyessä ovat tai ovat olleet rajatylittävässä tilanteessa, jossa on tai on ollut osallisena samanaikaisesti yksi tai useampi henkilöiden vapaasta liikkuvuudesta tehdyn sopimuksen sopimuspuoli ja Ison-Britannian ja Pohjois-Irlannin yhdistynyt kuningaskunta.

               1 ARTIKLA

               Määritelmät ja viittaukset

               1. Tässä pöytäkirjassa tarkoitetaan:

               a)
                     ’erosopimuksella’ sopimusta Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä
                  2
               ;

               b)
                     ’kansalaisten oikeuksia koskevalla sopimuksella’ Ison-Britannian ja Pohjois-Irlannin yhdistyneen kuningaskunnan ja Sveitsin valaliiton sopimusta kansalaisten oikeuksista Yhdistyneen kuningaskunnan erottua Euroopan unionista ja henkilöiden vapaasta liikkuvuudesta tehdystä sopimuksesta;

               c)
                     ’soveltamisalaan kuuluvilla valtioilla’ unionin jäsenvaltioita ja Sveitsiä;

               d)
                     ’siirtymäkaudella’ erosopimuksen 126 artiklassa tarkoitettua siirtymäkautta;

               e)
                     asetuksen (EY) N:o 883/2004
                  3
                1 artiklan ja asetuksen (EY) N:o 987/2009
                  4
                1 artiklan määritelmät.

               2. Tätä pöytäkirjaa sovellettaessa kaikkia tämän pöytäkirjan nojalla sovellettavaksi tulevien unionin oikeuden säännösten viittauksia jäsenvaltioihin tai niiden toimivaltaisiin viranomaisiin on pidettävä viittauksina myös Yhdistyneeseen kuningaskuntaan ja sen toimivaltaisiin viranomaisiin.

               2 ARTIKLA

               Pöytäkirjan soveltamisalaan kuuluvat henkilöt

               1. Tätä pöytäkirjaa sovelletaan seuraaviin henkilöihin:

               a)
                     Yhdistyneen kuningaskunnan kansalaiset, joihin siirtymäkauden päättyessä sovelletaan jonkin soveltamisalaan kuuluvan valtion lainsäädäntöä, sekä heidän perheenjäsenensä ja heidän jälkeensä elävät henkilöt;

               b)
                     Yhdistyneen kuningaskunnan kansalaiset, jotka siirtymäkauden päättyessä oleskelevat jossakin soveltamisalaan kuuluvassa valtiossa ja joihin sovelletaan Yhdistyneen kuningaskunnan lainsäädäntöä, sekä heidän perheenjäsenensä ja heidän jälkeensä elävät henkilöt;

               c)
                     henkilöt, jotka eivät kuulu a tai b alakohdan soveltamisalaan, mutta jotka siirtymäkauden päättyessä ovat Yhdistyneen kuningaskunnan kansalaisia ja harjoittavat palkkatyötä tai ovat itsenäisiä ammatinharjoittajia yhdessä tai useammassa soveltamisalaan kuuluvassa valtiossa, ja joihin asetuksen (EY) N:o 883/2004 II osaston perusteella sovelletaan Yhdistyneen kuningaskunnan lainsäädäntöä, sekä heidän perheenjäsenensä ja heidän jälkeensä elävät henkilöt;

               d)
                     kansalaisuudettomat henkilöt ja pakolaiset, jotka oleskelevat jossakin soveltamisalaan kuuluvassa valtiossa tai Yhdistyneessä kuningaskunnassa ja jotka ovat jossakin a–c alakohdassa mainituista tilanteista, sekä heidän perheenjäsenensä ja heidän jälkeensä elävät henkilöt.

               2. Henkilöt, joita 1 kohdassa tarkoitetaan, pysyvät henkilöllisen soveltamisalan piirissä niin kauan kuin he ovat keskeytyksettä jossakin niistä tilanteista, jotka 1 kohdassa mainitaan ja joihin sekä jokin soveltamisalaan kuuluva valtio että Yhdistynyt kuningaskunta samanaikaisesti liittyvät.

               3. Tätä pöytäkirjaa sovelletaan myös Yhdistyneen kuningaskunnan kansalaisiin, jotka eivät ole tai eivät enää ole jossakin tämän artiklan 1 kohdassa tarkoitetuista tilanteista mutta jotka kuuluvat erosopimuksen 10 artiklan tai kansalaisten oikeuksia koskevan sopimuksen 10 artiklan soveltamisalaan, sekä heidän perheenjäseniinsä ja heidän jälkeensä eläviin henkilöihin.

               4. Pöytäkirjaa sovelletaan edellä 3 kohdassa tarkoitettuihin henkilöihin niin kauan kuin heillä on oikeus oleskella jossakin soveltamisalaan kuuluvassa valtiossa erosopimuksen 13 artiklan tai kansalaisten oikeuksia koskevan sopimuksen 12 artiklan nojalla, tai oikeus työskennellä työskentelyvaltiossaan erosopimuksen 24 tai 25 artiklan tai kansalaisten oikeuksia koskevan sopimuksen 20 artiklan nojalla.

               5. Kun tässä artiklassa viitataan perheenjäseniin ja henkilön jälkeen eläviin henkilöihin, nämä kuuluvat tämän pöytäkirjan soveltamisalaan vain siltä osin kuin heille tämän asemansa perusteella syntyy oikeuksia ja velvollisuuksia asetuksen (EY) N:o 883/2004 nojalla.

               3 ARTIKLA

               Sosiaaliturvan yhteensovittamista koskevat säännöt

               1. Tämän pöytäkirjan soveltamisalaan kuuluviin henkilöihin on sovellettava sääntöjä ja tavoitteita, jotka on vahvistettu henkilöiden vapaasta liikkuvuudesta tehdyn sopimuksen 8 artiklassa ja tässä liitteessä, asetuksessa (EY) N:o 883/2004 ja Euroopan parlamentin ja neuvoston asetuksessa (EY) N:o 987/2009.

               2. Soveltamisalaan kuuluvat valtiot ottavat asianmukaisesti huomioon Euroopan komission yhteyteen asetuksella (EY) N:o 883/2004 perustetun sosiaaliturvajärjestelmien yhteensovittamista käsittelevän hallintotoimikunnan, jäljempänä ’hallintotoimikunta’, päätökset ja suositukset, jotka luetellaan tässä liitteessä.

               4 ARTIKLA

               Soveltamisalaan kuuluvat erityistilanteet

               1. Siltä osin kuin on kyse henkilöistä, jotka eivät kuulu tai eivät enää kuulu 2 artiklan soveltamisalaan, on sovellettava tässä artiklassa vahvistetussa laajuudessa seuraavia sääntöjä:

               a)
                     Yhdistyneen kuningaskunnan kansalaiset sekä Yhdistyneessä kuningaskunnassa asuvat kansalaisuudettomat henkilöt ja pakolaiset, joihin on sovellettu jonkin soveltamisalaan kuuluvan valtion lainsäädäntöä ennen siirtymäkauden päättymistä, sekä heidän perheenjäsenensä ja heidän jälkeensä elävät kuuluvat tämän pöytäkirjan soveltamisalaan siltä osin kuin on kysymys vakuutus-, työskentely-, itsenäisen ammatinharjoittamisen tai asumiskauden huomioon ottamisesta ja tällaisten kausien yhteenlaskemisesta sekä oikeuksista ja velvollisuuksista, jotka perustuvat tällaisiin kausiin asetuksen (EY) N:o 883/2004 mukaisesti; kun kausia lasketaan yhteen, kaudet, jotka ovat täyttyneet sekä ennen siirtymäkauden päättymistä että sen jälkeen, on otettava huomioon asetuksessa (EY) N:o 883/2004 säädetyllä tavalla;

               b)
                     asetuksen (EY) N:o 883/2004 20 ja 27 artiklassa vahvistettuja sääntöjä sovelletaan edelleen Yhdistyneen kuningaskunnan kansalaisiin sekä Yhdistyneessä kuningaskunnassa asuviin kansalaisuudettomiin henkilöihin ja pakolaisiin, jotka ovat ennen siirtymäkauden päättymistä hakeneet lupaa saada suunniteltua terveydenhoitoa asetuksen (EY) N:o 883/2004 mukaisesti, hoidon päättymiseen saakka. Lisäksi vastaavia korvausmenettelyjä on sovellettava myös hoidon päättymisen jälkeen. Kyseisillä henkilöillä ja heidän saattajillaan on oikeus saapua hoitovaltioon ja poistua sieltä erosopimuksen 14 artiklan soveltuvien osien mukaisesti ja kansalaisten oikeuksia koskevan sopimuksen 13 artiklan soveltuvien osien mukaisesti;

               c)
                     asetuksen (EY) N:o 883/2004 19 ja 27 artiklassa vahvistettuja sääntöjä sovelletaan edelleen Yhdistyneen kuningaskunnan kansalaisiin sekä Yhdistyneessä kuningaskunnassa asuviin kansalaisuudettomiin henkilöihin ja pakolaisiin, jotka kuuluvat asetuksen (EY) N:o 883/2004 soveltamisalaan ja jotka siirtymäkauden päättyessä oleskelevat jossakin soveltamisalaan kuuluvassa valtiossa tai Yhdistyneessä kuningaskunnassa, heidän siellä oleskelunsa päättymiseen saakka. Lisäksi vastaavia korvausmenettelyjä on sovellettava myös tilapäisen oleskelun tai hoidon päättymisen jälkeen;

               d)
                     asetuksen (EY) N:o 883/2004 67, 68 ja 69 artiklassa vahvistettuja sääntöjä on, niin kauan kuin soveltamisedellytykset täyttyvät, sovellettava sellaisiin perhe-etuuksiin, joihin seuraavilla henkilöillä on siirtymäkauden päättyessä oikeus: Yhdistyneen kuningaskunnan kansalaiset sekä Yhdistyneessä kuningaskunnassa asuvat kansalaisuudettomat henkilöt ja pakolaiset, joihin sovelletaan Yhdistyneen kuningaskunnan lainsäädäntöä ja joilla on siirtymäkauden päättyessä jossakin soveltamisalaan kuuluvassa valtiossa oleskelevia perheenjäseniä;

               e)
                     kaikkiin henkilöihin, joilla on siirtymäkauden päättyessä asetuksen (EY) N:o 883/2004 nojalla oikeuksia perheenjäseninä, kuten oikeuksia, jotka on johdettu luontoissuorituksina myönnettävistä sairausetuuksista, on tämän kohdan d alakohdassa mainituissa tilanteissa sovellettava mainittua asetusta ja asetuksen (EY) N:o 987/2009 vastaavia säännöksiä niin kauan kuin asetuksissa vahvistetut soveltamisedellytykset täyttyvät.

               2. Asetuksen (EY) N:o 883/2004 III osaston 1 luvun säännöksiä, jotka koskevat sairausetuuksia, on sovellettava henkilöihin, jotka saavat tämän artiklan 1 kohdan a alakohdassa tarkoitettuja etuuksia.

               Tätä kohtaa sovelletaan soveltuvin osin perhe-etuuksiin, jotka perustuvat asetuksen (EY) N:o 883/2004 67, 68 ja 69 artiklaan.

               5 artikla

               Korvaukset, takaisinperintä ja kuittaukset

               Asetusten (EY) N:o 883/2004 ja (EY) N:o 987/2009 säännöksiä, jotka koskevat korvauksia, takaisinperintää ja kuittausta, on edelleen sovellettava tapahtumiin, jotka koskevat 2 artiklan soveltamisalaan kuulumattomia henkilöitä ja jotka

               a)
                     sattuivat ennen siirtymäkauden päättymistä; tai

               b)
                     sattuivat siirtymäkauden päättymisen jälkeen ja koskevat henkilöitä, jotka kuuluivat 2 tai 4 artiklan soveltamisalaan tapahtuman sattuessa.

               6 artikla

               Lainsäädännön kehittyminen ja mukautukset

               1. Sen estämättä, mitä 3 kohdassa säädetään, tässä pöytäkirjassa olevia viittauksia asetuksiin (EY) N:o 883/2004 ja (EY) N:o 987/2009 tai niiden säännöksiin pidetään viittauksina henkilöiden vapaasta liikkuvuudesta tehtyyn sopimukseen sisällytettyihin säädöksiin tai määräyksiin, sellaisena kuin se on voimassa siirtymäkauden viimeisenä päivänä.

               2. Jos asetuksia (EY) N:o 883/2004 ja (EY) N:o 987/2009 muutetaan tai ne korvataan siirtymäkauden päätyttyä, tässä pöytäkirjassa olevia viittauksia kyseisiin asetuksiin on unionin osalta erosopimuksen liitteessä I olevassa II osassa lueteltujen säädösten mukaisesti ja Sveitsin osalta kansalaisten oikeuksia koskevan sopimuksen liitteessä I olevassa II osassa lueteltujen säädösten mukaisesti pidettävä viittauksina kyseisiin asetuksiin sellaisina kuin ne ovat muutettuina tai korvattuina.

               3. Asetuksia (EY) N:o 883/2004 ja (EY) N:o 987/2009 on tätä pöytäkirjaa sovellettaessa tulkittava siten, että ne sisältävät unionin osalta erosopimuksen liitteessä I olevassa III osassa luetellut mukautukset ja Sveitsin osalta kansalaisten oikeuksia koskevan sopimuksen liitteessä I olevassa III osassa luetellut mukautukset.

               4. Tätä pöytäkirjaa sovellettaessa 2 ja 3 kohdassa tarkoitetut muutokset ja mukautukset tulevat voimaan sitä päivää seuraavana päivänä, jona erosopimuksen liitteen I tai kansalaisten oikeuksia koskevan sopimuksen liitteen I vastaavat muutokset ja mukautukset tulevat voimaan, sen mukaan kumpi näistä ajankohdista on myöhäisempi.”

                     (1)

                        EYVL L 114, 30.4.2002, s. 6.

                     (2)

                        EUVL L 29, 31.1.2020, s. 7.

                     (3)

                        Euroopan parlamentin ja neuvoston asetus (EY) N:o 883/2004, annettu 29 päivänä huhtikuuta 2004, sosiaaliturvajärjestelmien yhteensovittamisesta (EUVL L 166, 30.4.2004, s. 1, sellaisena kuin se on oikaistuna EUVL:ssä L 200, 7.6.2004, s. 1).

                     (4)

                        Euroopan parlamentin ja neuvoston asetus (EY) N:o 987/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä (EUVL L 284, 30.10.2009, s. 1).


               EUROOPAN KOMISSIO
            Bryssel 12.11.2020
            COM(2020) 736 final
            2020/0327(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen VI (Sosiaaliturva) muuttamiseen
            (ETA:n kannalta merkityksellinen teksti)

               PERUSTELUT

               1.Ehdotuksen kohde

               Tämä ehdotus koskee päätöstä ETA:n sekakomiteassa unionin puolesta esitettävästä kannasta ETA-sopimuksen liitteen VI (Sosiaaliturva) muuttamista koskevan sekakomitean päätöksen suunniteltuun hyväksymiseen

               2.Ehdotuksen tausta

               2.1.ETA-sopimus

               Euroopan talousalueesta tehdyssä sopimuksessa, jäljempänä ’ETA-sopimus’, taataan Euroopan talousalueen kansalaisille ja talouden toimijoille yhtäläiset oikeudet ja velvollisuudet. Siinä määrätään neljää vapautta koskevien EU:n säädösten saattamisesta osaksi 30:n ETA-maan eli EU:n jäsenvaltioiden, Norjan, Islannin ja Liechtensteinin lainsäädäntöä. ETA-sopimus kattaa lisäksi yhteistyön muilla tärkeillä aloilla kuten tutkimuksen ja kehityksen, koulutuksen, sosiaalipolitiikan, ympäristön, kuluttajansuojan, matkailun ja kulttuurin aloilla, joita kutsutaan yhteisesti sivuaviksi ja horisontaalisiksi politiikoiksi. Sopimus tuli voimaan 1. tammikuuta 1994. Euroopan unioni ja sen jäsenvaltiot ovat sopimuksen sopimuspuolia.

               2.2.ETA:n sekakomitea

               ETA:n sekakomitea vastaa ETA-sopimuksen hallinnoinnista. Se on foorumi ETA-sopimuksen toimintaan liittyvää näkemysten vaihtoa varten. Se tekee päätöksensä yksimielisesti.  Lissabonin sopimuksen mukaisesti vastuu ETA-asioiden koordinoinnista EU:n puolella on Euroopan ulkosuhdehallinnolla.

               2.3.Suunniteltu ETA:n sekakomitean säädös

               ETA:n sekakomitean odotetaan antavan ETA:n sekakomitean päätöksen ETA-sopimuksen liitteen VI (Sosiaaliturva) muuttamisesta, jäljempänä ’suunniteltu säädös’.

               Suunnitellun säädöksen tarkoituksena on varmistaa sosiaaliturvaan liittyvien oikeuksien vastavuoroinen suoja Yhdistyneen kuningaskunnan kansalaisille, kansalaisuudettomille henkilöille ja pakolaisille sekä heidän perheenjäsenilleen ja heidän jälkeensä eläville henkilöille, jotka siirtymäkauden päättyessä ovat tai ovat olleet rajatylittävässä tilanteessa, jossa on tai on ollut osallisena samanaikaisesti yksi tai useampi ETA-sopimuksen sopimuspuoli ja Ison-Britannian ja Pohjois-Irlannin yhdistynyt kuningaskunta.

               Suunnitellusta säädöksestä tulee sopimuspuolia sitova sopimuksen 103 ja 104 artiklan mukaisesti.

               3.Unionin puolesta esitettävä kanta

               On tarpeen tarjota sosiaaliturvaan liittyvien oikeuksien vastavuoroinen suoja Yhdistyneen kuningaskunnan kansalaisille, kansalaisuudettomille henkilöille ja pakolaisille sekä heidän perheenjäsenilleen ja heidän jälkeensä eläville henkilöille, jotka Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen, jäljempänä ’erosopimus’
                  1
               , 126 artiklassa määritellyn siirtymäkauden päättyessä ovat tai ovat olleet rajatylittävässä tilanteessa, jossa on tai on ollut osallisena samanaikaisesti yksi tai useampi ETA-sopimuksen sopimuspuoli ja Ison-Britannian ja Pohjois-Irlannin yhdistynyt kuningaskunta.

               Erosopimuksen
                  2
                33 artiklan 1 kohdan mukaan sen III osastoa (sosiaaliturvajärjestelmien yhteensovittaminen) sovelletaan myös ETA:n EFTA-valtioiden kansalaisiin edellyttäen, että nämä maat tekevät Yhdistyneen kuningaskunnan kanssa vastaavat sopimukset kuin ne, joita sovelletaan unionin kansalaisiin, sekä unionin kanssa vastaavat sopimukset kuin ne, joita sovelletaan Yhdistyneen kuningaskunnan kansalaisiin.

               Koska ETA:n EFTA-valtiot ovat jo tehneet asiaa koskevat sopimukset Yhdistyneen kuningaskunnan kanssa, unionin ja ETA:n EFTA-valtioiden tehtävänä on nyt tehdä sopimukset, joilla varmistetaan, että erosopimuksen ja Islannin, Liechtensteinin ruhtinaskunnan, Norjan kuningaskunnan ja Ison-Britannian ja Pohjois-Irlannin yhdistyneen kuningaskunnan välisistä järjestelyistä Yhdistyneen kuningaskunnan erottua Euroopan unionista tehdyn sopimuksen, jäljempänä ’Yhdistyneen kuningaskunnan ja ETA:n EFTA-valtioiden erosopimus’, soveltamisalaan kuuluvien Yhdistyneen kuningaskunnan kansalaisten ennen siirtymäkauden päättymistä tai sen jälkeen saavuttamia sosiaaliturvaan liittyviä oikeuksia suojellaan.

               ETA:n sekakomitean päätösluonnoksella (joka on ehdotetun neuvoston päätöksen liitteenä) on sen vuoksi tarkoitus muuttaa ETA-sopimuksen liitettä VI (Sosiaaliturva) sen varmistamiseksi, että Yhdistyneen kuningaskunnan kansalaisten sosiaaliturvaoikeudet säilyvät edelleen.

               Liitteenä olevan ETA:n sekakomitean päätösluonnoksen sisältö ja luonne eivät ole pelkästään neuvoston asetuksessa (EY) N:o 2894/94 tarkoitettuja teknisiä mukautuksia. Näin ollen neuvosto vahvistaa unionin kannan.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  3
               .

               4.1.2.Soveltaminen käsillä olevassa asiassa

               ETA:n sekakomitea on perustettu ETA-sopimuksella. Säädös, joka ETA:n sekakomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla ETA-sopimuksen 103 ja 104 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita. Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta esitettävä kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               Kun suunnitellulla säädöksellä on useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat.

               4.2.2.Soveltaminen käsillä olevassa asiassa

               Suunnitellulla säädöksellä on tavoitteita ja siihen sisältyy osatekijöitä, jotka koskeva sosiaaliturvaa ja toimivallan siirtämistä. Näitä suunnitellun säädöksen eri näkökohtia ei voida erottaa toisistaan, eikä kumpikaan niistä ole toiseen nähden liitännäinen.

               Sen vuoksi ehdotetun päätöksen aineellinen oikeusperusta on Euroopan unionin toiminnasta tehdyn sopimuksen 48 ja 352 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 48 ja 352 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska ETA:n sekakomitean säädöksellä muutetaan sosiaaliturvaa koskevaa liitettä VI, on aiheellista julkaista se Euroopan unionin virallisessa lehdessä, sen jälkeen kun se on hyväksytty.

               2020/0327 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta ETA-sopimuksen liitteen VI (Sosiaaliturva) muuttamiseen

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 48 ja 352 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  4
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta
                  5
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä VI, joka sisältää määräyksiä sosiaaliturvasta.

               (3)Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’
                  6
               , 33 artiklassa määrätään, että erosopimuksen toisen osan III osaston määräyksiä sovelletaan Islannin, Liechtensteinin ruhtinaskunnan ja Norjan kuningaskunnan kansalaisiin edellyttäen, että nämä maat ovat tehneet Ison-Britannian ja Pohjois-Irlannin yhdistyneen kuningaskunnan kanssa vastaavat sopimukset kuin ne, joita sovelletaan unionin kansalaisiin, ja soveltavat näitä sopimuksia, sekä Euroopan unionin kanssa vastaavat sopimukset kuin ne, joita sovelletaan Yhdistyneen kuningaskunnan kansalaisiin, ja soveltavat näitä sopimuksia.

               (4)Islannin, Liechtensteinin ruhtinaskunnan, Norjan kuningaskunnan ja Ison-Britannian ja Pohjois-Irlannin yhdistyneen kuningaskunnan välisistä järjestelyistä Yhdistyneen kuningaskunnan erottua Euroopan unionista, ETA-sopimuksesta ja muista sopimuksista, joita sovelletaan Yhdistyneen kuningaskunnan ja ETA:n EFTA-valtioiden välillä Yhdistyneen kuningaskunnan Euroopan unionin jäsenyyden nojalla tehdyn sopimuksen, jäljempänä ’Yhdistyneen kuningaskunnan ja ETA:n EFTA-valtioiden erosopimus’, 32 artiklassa määrätään, että Yhdistyneen kuningaskunnan ja ETA:n EFTA-valtioiden erosopimuksen toisen osan III osaston määräyksiä sovelletaan unionin kansalaisiin edellyttäen, että unioni on tehnyt Ison-Britannian ja Pohjois-Irlannin yhdistyneen kuningaskunnan kanssa vastaavat sopimukset kuin ne, joita sovelletaan ETA:n EFTA-valtioiden kansalaisiin, ja soveltaa näitä sopimuksia, sekä ETA:n EFTA-valtioiden kanssa vastaavat sopimukset kuin ne, joita sovelletaan Yhdistyneen kuningaskunnan kansalaisiin, ja soveltaa näitä sopimuksia.

               (5)Sen vuoksi on tarpeen tarjota sosiaaliturvaan liittyvien oikeuksien vastavuoroinen suoja Yhdistyneen kuningaskunnan kansalaisille, kansalaisuudettomille henkilöille ja pakolaisille sekä heidän perheenjäsenilleen ja heidän jälkeensä eläville henkilöille, jotka siirtymäkauden päättyessä ovat tai ovat olleet rajatylittävässä tilanteessa, jossa on tai on ollut osallisena samanaikaisesti yksi tai useampi Euroopan talousalueesta tehdyn sopimuksen sopimuspuoli ja Ison-Britannian ja Pohjois-Irlannin yhdistynyt kuningaskunta.

               (6)ETA:n sekakomiteassa esitettävän unionin kannan olisi sen vuoksi perustuttava tämän päätöksen liitteessä olevaan ETA:n sekakomitean päätösluonnoksen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta ETA-sopimuksen liitteen VI (Sosiaaliturva) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 29, 31.1.2020, s. 7.

                     (2)

                        EUVL L 29, 31.1.2020, s. 7.

                     (3)

                        Unionin tuomioistuimen tuomio, 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        EYVL L 305, 30.11.1994, s. 6.

                     (5)

                        EUVL L 1, 3.1.1994, s. 3.

                     (6)

                        EUVL L 29, 31.1.2020, s. 7.

    ---documentbreak---

               EUROOPAN KOMISSIO
            Bryssel 12.11.2020
            COM(2020) 736 final
            LIITE
            asiakirjaan
            Ehdotus NEUVOSTON PÄÄTÖKSEKSI
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen VI (Sosiaaliturva) muuttamiseen

               LIITE

               ETA:N SEKAKOMITEAN PÄÄTÖS N:o […],

               annettu 0.0.0,

               ETA-sopimuksen liitteen VI (Sosiaaliturva) muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

               sekä katsoo seuraavaa:

               (1)Ottaen huomioon, että Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’
                  1
               , 33 artiklassa määrätään, että erosopimuksen toisen osan III osaston määräyksiä sovelletaan Islannin, Liechtensteinin ruhtinaskunnan, Norjan kuningaskunnan ja Sveitsin valaliiton kansalaisiin edellyttäen, että nämä maat ovat tehneet Ison-Britannian ja Pohjois-Irlannin yhdistyneen kuningaskunnan kanssa vastaavat sopimukset kuin ne, joita sovelletaan unionin kansalaisiin, ja soveltavat näitä sopimuksia, sekä Euroopan unionin kanssa vastaavat sopimukset kuin ne, joita sovelletaan Yhdistyneen kuningaskunnan kansalaisiin, ja soveltavat näitä sopimuksia.

               (2)Ottaen huomioon, että Islannin, Liechtensteinin ruhtinaskunnan, Norjan kuningaskunnan ja Ison-Britannian ja Pohjois-Irlannin yhdistyneen kuningaskunnan välisistä järjestelyistä Yhdistyneen kuningaskunnan erottua Euroopan unionista, ETA-sopimuksesta ja muista sopimuksista, joita sovelletaan Yhdistyneen kuningaskunnan ja ETA:n EFTA-valtioiden välillä Yhdistyneen kuningaskunnan Euroopan unionin jäsenyyden nojalla tehdyn sopimuksen, jäljempänä ’Yhdistyneen kuningaskunnan ja ETA:n EFTA-valtioiden erosopimus’
                  2
               , 32 artiklassa määrätään, että Yhdistyneen kuningaskunnan ja ETA:n EFTA-valtioiden erosopimuksen toisen osan III osaston määräyksiä sovelletaan unionin kansalaisiin edellyttäen, että unioni on tehnyt Ison-Britannian ja Pohjois-Irlannin yhdistyneen kuningaskunnan kanssa vastaavat sopimukset kuin ne, joita sovelletaan ETA:n EFTA-valtioiden kansalaisiin, ja soveltaa näitä sopimuksia, sekä ETA:n EFTA-valtioiden kanssa vastaavat sopimukset kuin ne, joita sovelletaan Yhdistyneen kuningaskunnan kansalaisiin, ja soveltaa näitä sopimuksia.

               (3)Tunnustaen, että on tarpeen tarjota sosiaaliturvaan liittyvien oikeuksien vastavuoroinen suoja Yhdistyneen kuningaskunnan kansalaisille sekä heidän perheenjäsenilleen ja heidän jälkeensä eläville henkilöille, jotka siirtymäkauden päättyessä ovat tai ovat olleet rajatylittävässä tilanteessa, jossa on tai on ollut osallisena samanaikaisesti yksi tai useampi Euroopan talousalueesta tehdyn sopimuksen sopimuspuoli ja Ison-Britannian ja Pohjois-Irlannin yhdistynyt kuningaskunta.

               (4)Sen vuoksi olisi muutettava ETA-sopimuksen liitettä VI,

               ON HYVÄKSYNYT TÄMÄN PÄÄTÖKSEN:

               1 artikla

               Lisätään ETA-sopimuksen liitteessä VI olevan II luvun jälkeen luku seuraavasti:

               ”III. YHDISTYNEEN KUNINGASKUNNAN KANSALAISET

               1 ARTIKLA

               Määritelmät ja viittaukset

               1.Tässä luvussa tarkoitetaan

               (a)’erosopimuksella’ sopimusta Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä
                  3
               ;

               (b)’Yhdistyneen kuningaskunnan ja ETA:n EFTA-valtioiden erosopimuksella’ sopimusta Islannin, Liechtensteinin ruhtinaskunnan, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan välisistä järjestelyistä Yhdistyneen kuningaskunnan erottua Euroopan unionista, ETA-sopimuksesta ja muista sopimuksista, joita sovelletaan Yhdistyneen kuningaskunnan ja ETA:n EFTA-valtioiden välillä Yhdistyneen kuningaskunnan Euroopan unionin jäsenyyden nojalla
                  4
               ;

               (c)’soveltamisalaan kuuluvilla valtioilla’ valtioita, jotka ovat Euroopan talousalueesta tehdyn sopimuksen sopimuspuolia;

               (d)’siirtymäkaudella’ erosopimuksen 126 artiklassa tarkoitettua siirtymäkautta;

               (e)asetuksen (EY) N:o 883/2004
                  5
                1 artiklan ja asetuksen (EY) N:o 987/2009
                  6
                1 artiklan määritelmät.

               2.Tätä lukua sovellettaessa kaikkia tämän luvun nojalla sovellettavaksi tulevien unionin oikeuden säännösten viittauksia jäsenvaltioihin tai niiden toimivaltaisiin viranomaisiin on pidettävä viittauksina myös Yhdistyneeseen kuningaskuntaan ja sen toimivaltaisiin viranomaisiin.

               2 ARTIKLA

               Luvun soveltamisalaan kuuluvat henkilöt

               1.Tätä lukua sovelletaan seuraaviin henkilöihin:

               (a)Yhdistyneen kuningaskunnan kansalaiset, joihin siirtymäkauden päättyessä sovelletaan jonkin soveltamisalaan kuuluvan valtion lainsäädäntöä, sekä heidän perheenjäsenensä ja heidän jälkeensä elävät henkilöt;

               (b)Yhdistyneen kuningaskunnan kansalaiset, jotka siirtymäkauden päättyessä oleskelevat jossakin soveltamisalaan kuuluvassa valtiossa ja joihin sovelletaan Yhdistyneen kuningaskunnan lainsäädäntöä, sekä heidän perheenjäsenensä ja heidän jälkeensä elävät henkilöt;

               (c)henkilöt, jotka eivät kuulu a tai b alakohdan soveltamisalaan, mutta jotka siirtymäkauden päättyessä ovat Yhdistyneen kuningaskunnan kansalaisia ja harjoittavat palkkatyötä tai ovat itsenäisiä ammatinharjoittajia yhdessä tai useammassa soveltamisalaan kuuluvassa valtiossa, ja joihin asetuksen (EY) N:o 883/2004 II osaston perusteella sovelletaan Yhdistyneen kuningaskunnan lainsäädäntöä, sekä heidän perheenjäsenensä ja heidän jälkeensä elävät henkilöt;

               (d)kansalaisuudettomat henkilöt ja pakolaiset, jotka oleskelevat jossakin soveltamisalaan kuuluvassa valtiossa tai Yhdistyneessä kuningaskunnassa ja jotka ovat jossakin a–c alakohdassa mainituista tilanteista, sekä heidän perheenjäsenensä ja heidän jälkeensä elävät henkilöt.

               2.Henkilöt, joita 1 kohdassa tarkoitetaan, pysyvät henkilöllisen soveltamisalan piirissä niin kauan kuin he ovat keskeytyksettä jossakin niistä tilanteista, jotka 1 kohdassa mainitaan ja joihin sekä jokin soveltamisalaan kuuluva valtio että Yhdistynyt kuningaskunta samanaikaisesti liittyvät.

               3.Tätä lukua sovelletaan myös Yhdistyneen kuningaskunnan kansalaisiin, jotka eivät ole tai eivät enää ole jossakin tämän artiklan 1 kohdassa tarkoitetuista tilanteista mutta jotka kuuluvat erosopimuksen 10 artiklan tai Yhdistyneen kuningaskunnan ja ETA:n EFTA-valtioiden erosopimuksen 9 artiklan soveltamisalaan, sekä heidän perheenjäseniinsä ja heidän jälkeensä eläviin henkilöihin.

               4.Lukua sovelletaan edellä 3 kohdassa tarkoitettuihin henkilöihin niin kauan kuin heillä on oikeus oleskella jossakin soveltamisalaan kuuluvassa valtiossa erosopimuksen 13 artiklan tai Yhdistyneen kuningaskunnan ja ETA:n EFTA-valtioiden erosopimuksen 12 artiklan nojalla, tai oikeus työskennellä työskentelyvaltiossaan erosopimuksen 24 tai 25 artiklan tai Yhdistyneen kuningaskunnan ja ETA:n EFTA-valtioiden erosopimuksen 23 ja 24 artiklan nojalla.

               5.Kun tässä artiklassa viitataan perheenjäseniin ja henkilön jälkeen eläviin henkilöihin, nämä kuuluvat tämän luvun soveltamisalaan vain siltä osin kuin heille tämän asemansa perusteella syntyy oikeuksia ja velvollisuuksia asetuksen (EY) N:o 883/2004 nojalla.

               3 ARTIKLA

               Sosiaaliturvan yhteensovittamista koskevat säännöt

               1.Tämän luvun soveltamisalaan kuuluviin henkilöihin on sovellettava sääntöjä ja tavoitteita, jotka on vahvistettu ETA-sopimuksen 29 artiklassa, asetuksessa (EY) N:o 883/2004 ja Euroopan parlamentin ja neuvoston asetuksessa (EY) N:o 987/2009.

               2.Unioni ottaa asianmukaisesti huomioon Euroopan komission yhteyteen asetuksella (EY) N:o 883/2004 perustetun sosiaaliturvajärjestelmien yhteensovittamista käsittelevän hallintotoimikunnan, jäljempänä ’hallintotoimikunta’, päätökset ja suositukset, jotka luetellaan erosopimuksen liitteessä I olevassa I osassa. EFTA-valtiot ottavat asianmukaisesti huomioon hallintotoimikunnan päätökset ja suositukset, jotka luetellaan Yhdistyneen kuningaskunnan ja ETA:n EFTA-valtioiden erosopimuksen liitteessä I olevassa I osassa.

               4 ARTIKLA

               Soveltamisalaan kuuluvat erityistilanteet

               1.Siltä osin kuin on kyse henkilöistä, jotka eivät kuulu tai eivät enää kuulu 2 artiklan soveltamisalaan, on sovellettava tässä artiklassa vahvistetussa laajuudessa seuraavia sääntöjä:

               (a)Yhdistyneen kuningaskunnan kansalaiset sekä Yhdistyneessä kuningaskunnassa asuvat kansalaisuudettomat henkilöt ja pakolaiset, joihin on sovellettu jonkin soveltamisalaan kuuluvan valtion lainsäädäntöä ennen siirtymäkauden päättymistä, sekä heidän perheenjäsenensä ja heidän jälkeensä elävät kuuluvat tämän luvun soveltamisalaan siltä osin kuin on kysymys vakuutus-, työskentely-, itsenäisen ammatinharjoittamisen tai asumiskauden huomioon ottamisesta ja tällaisten kausien yhteenlaskemisesta sekä oikeuksista ja velvollisuuksista, jotka perustuvat tällaisiin kausiin asetuksen (EY) N:o 883/2004 mukaisesti; kun kausia lasketaan yhteen, kaudet, jotka ovat täyttyneet sekä ennen siirtymäkauden päättymistä että sen jälkeen, on otettava huomioon asetuksessa (EY) N:o 883/2004 säädetyllä tavalla;

               (b)asetuksen (EY) N:o 883/2004 20 ja 27 artiklassa vahvistettuja sääntöjä sovelletaan edelleen Yhdistyneen kuningaskunnan kansalaisiin sekä Yhdistyneessä kuningaskunnassa asuviin kansalaisuudettomiin henkilöihin ja pakolaisiin, jotka ovat ennen siirtymäkauden päättymistä hakeneet lupaa saada suunniteltua terveydenhoitoa asetuksen (EY) N:o 883/2004 mukaisesti hoidon päättymiseen saakka. Lisäksi vastaavia korvausmenettelyjä on sovellettava myös hoidon päättymisen jälkeen. Kyseisillä henkilöillä ja heidän saattajillaan on oikeus saapua hoitovaltioon ja poistua sieltä erosopimuksen 14 artiklan soveltuvien osien mukaisesti ja Yhdistyneen kuningaskunnan ja ETA:n EFTA-valtioiden erosopimuksen 13 artiklan soveltuvien osien mukaisesti;

               (c)asetuksen (EY) N:o 883/2004 19 ja 27 artiklassa vahvistettuja sääntöjä sovelletaan edelleen Yhdistyneen kuningaskunnan kansalaisiin sekä Yhdistyneessä kuningaskunnassa asuviin kansalaisuudettomiin henkilöihin ja pakolaisiin, jotka kuuluvat asetuksen (EY) N:o 883/2004 soveltamisalaan ja jotka siirtymäkauden päättyessä oleskelevat jossakin soveltamisalaan kuuluvassa valtiossa tai Yhdistyneessä kuningaskunnassa, heidän siellä oleskelunsa päättymiseen saakka. Lisäksi vastaavia korvausmenettelyjä on sovellettava myös tilapäisen oleskelun tai hoidon päättymisen jälkeen;

               (d)asetuksen (EY) N:o 883/2004 67, 68 ja 69 artiklassa vahvistettuja sääntöjä on, niin kauan kuin soveltamisedellytykset täyttyvät, sovellettava sellaisiin perhe-etuuksiin, joihin seuraavilla henkilöillä on siirtymäkauden päättyessä oikeus: Yhdistyneen kuningaskunnan kansalaiset sekä Yhdistyneessä kuningaskunnassa asuvat kansalaisuudettomat henkilöt ja pakolaiset, joihin sovelletaan Yhdistyneen kuningaskunnan lainsäädäntöä ja joilla on siirtymäkauden päättyessä jossakin soveltamisalaan kuuluvassa valtiossa oleskelevia perheenjäseniä;

               (e)kaikkiin henkilöihin, joilla on siirtymäkauden päättyessä asetuksen (EY) N:o 883/2004 nojalla oikeuksia perheenjäseninä, kuten oikeuksia, jotka on johdettu luontoissuorituksina myönnettävistä sairausetuuksista, on tämän kohdan d alakohdassa mainituissa tilanteissa sovellettava mainittua asetusta ja asetuksen (EY) N:o 987/2009 vastaavia säännöksiä niin kauan kuin asetuksissa vahvistetut soveltamisedellytykset täyttyvät.

               2.Asetuksen (EY) N:o 883/2004 III osaston 1 luvun säännöksiä, jotka koskevat sairausetuuksia, on sovellettava henkilöihin, jotka saavat tämän artiklan 1 kohdan a alakohdassa tarkoitettuja etuuksia.

               Tätä kohtaa sovelletaan soveltuvin osin perhe-etuuksiin, jotka perustuvat asetuksen (EY) N:o 883/2004 67, 68 ja 69 artiklaan.

               5 ARTIKLA

               Korvaukset, takaisinperintä ja kuittaukset

               Asetusten (EY) N:o 883/2004 ja (EY) N:o 987/2009 säännöksiä, jotka koskevat korvauksia, takaisinperintää ja kuittausta, on edelleen sovellettava tapahtumiin, jotka koskevat 2 artiklan soveltamisalaan kuulumattomia henkilöitä ja jotka

               (a)sattuivat ennen siirtymäkauden päättymistä; tai

               (b)sattuivat siirtymäkauden päättymisen jälkeen ja koskevat henkilöitä, jotka kuuluivat 2 tai 4 artiklan soveltamisalaan tapahtuman sattuessa.

               6 ARTIKLA

               Lainsäädännön kehittyminen ja mukautukset

               1.Sen estämättä, mitä 3 kohdassa säädetään, tässä luvussa olevia viittauksia asetuksiin (EY) N:o 883/2004 ja (EY) N:o 987/2009 tai niiden säännöksiin pidetään viittauksina ETA-sopimukseen, sellaisena kuin se on muutettuna tai korvattuna, sisällytettyihin säädöksiin tai määräyksiin, sellaisena kuin se on voimassa siirtymäkauden viimeisenä päivänä.

               2.Jos asetuksia (EY) N:o 883/2004 ja (EY) N:o 987/2009 muutetaan tai ne korvataan siirtymäkauden päätyttyä, tässä luvussa olevia viittauksia kyseisiin asetuksiin on unionin osalta erosopimuksen liitteessä I olevassa II osassa lueteltujen säädösten mukaisesti ja EFTA-valtioiden osalta Yhdistyneen kuningaskunnan ja ETA:n EFTA-valtioiden erosopimuksen liitteessä I olevassa II osassa lueteltujen säädösten mukaisesti pidettävä viittauksina kyseisiin asetuksiin sellaisina kuin ne ovat muutettuina tai korvattuina.

               3.Asetuksia (EY) N:o 883/2004 ja (EY) N:o 987/2009 on tätä lukua sovellettaessa tulkittava siten, että ne sisältävät unionin osalta erosopimuksen liitteessä I olevassa III osassa luetellut mukautukset ja EFTA-valtioiden osalta Yhdistyneen kuningaskunnan ja ETA:n EFTA-valtioiden erosopimuksen liitteessä I olevassa III osassa luetellut mukautukset.

               4.Tätä lukua sovellettaessa 2 ja 3 kohdassa tarkoitetut muutokset ja mukautukset tulevat voimaan sitä päivää seuraavana päivänä, jona erosopimuksen liitteen I tai Yhdistyneen kuningaskunnan ja ETA:n EFTA-valtioiden erosopimuksen liitteen I vastaavat muutokset ja mukautukset tulevat voimaan, sen mukaan kumpi näistä ajankohdista on myöhäisempi.”

               2 artikla

               Tämä päätös tulee voimaan XX tai sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty ETA:n sekakomitealle, sen mukaan, kumpi ajankohta on myöhäisempi.

               Päätöstä sovelletaan siirtymäkauden päättymisestä alkaen.

               3 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä […] päivänä […] kuuta […].

                     ETA:n sekakomitean puolesta

                     Puheenjohtaja
                     […]

                     ETA:n sekakomitean
                     sihteerit
                     […]

                     (1)

                        EUVL L 29, 31.1.2020, s. 7.

                     (2)

                        Allekirjoitettu Lontoossa 28 päivänä tammikuuta 2020.

                     (3)

                        EUVL L 29, 31.1.2020, s. 7.

                     (4)

                        Allekirjoitettu Lontoossa 28 päivänä tammikuuta 2020.

                     (5)

                        Euroopan parlamentin ja neuvoston asetus (EY) N:o 883/2004, annettu 29 päivänä huhtikuuta 2004, sosiaaliturvajärjestelmien yhteensovittamisesta (EUVL L 166, 30.4.2004, s. 1).

                     (6)

                        Euroopan parlamentin ja neuvoston asetus (EY) N:o 987/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä (EUVL L 284, 30.10.2009, s. 1).


               EUROOPAN KOMISSIO
            Bryssel 5.2.2021
            COM(2021) 48 final
            2021/0027(NLE)
            Ehdotus
            NEUVOSTON PÄÄTÖS
            Euroopan unionin puolesta Kansainvälisen siviili-ilmailujärjestön (ICAO) neuvoston 222. istunnossa esitettävä kanta kansainvälisen siviili-ilmailun yleissopimuksen liitteen 1 muutoksen 177, liitteen 2 muutoksen 47, liitteen 8 muutoksen 108, liitteen 10 muutoksen 90 ja liitteen 10 uuden niteen VI suunniteltuun hyväksymiseen

               PERUSTELUT

               1.Ehdotuksen kohde

               Tämä ehdotus koskee

               i) unionin puolesta Kansainvälisen siviili-ilmailujärjestön (ICAO) neuvoston 222. istunnossa otettavaa kantaa kansainvälisen siviili-ilmailun yleissopimuksen liitteen 1 (Personnel Licensing) muutoksen 177, liitteen 2 (Rules of the Air) muutoksen 47, liitteen 8 (Airworthiness of Aircraft) muutoksen 108, liitteen 10 (Aeronautical Telecommunications) muutoksen 90 ja liitteen 10 uuden niteen VI suunniteltuun hyväksymiseen sekä

               ii) unionin puolesta otettavaa kantaa sen jälkeen, kun ICAO on ilmoittanut liitteen 1 muutoksen 177, liitteen 2 muutoksen 47, liitteen 8 muutoksen 108, liitteen 10 muutoksen 90 ja liitteen 10 uuden niteen VI hyväksymisestä valtioille osoitetuilla kirjeillä, joissa sopimusvaltioita kehotetaan joko ilmoittamaan siitä, etteivät ne hyväksy muutosta, tai ilmoittamaan eroavuudet taikka ilmoittamaan noudattavansa hyväksyttyjä toimenpiteitä.

               2.Ehdotuksen tausta

               2.1.Kansainvälistä siviili-ilmailua koskeva yleissopimus

               Kansainvälisen siviili-ilmailun yleissopimuksen, jäljempänä ’Chicagon yleissopimus’, tavoitteena on säännellä kansainvälistä lentoliikennettä. Chicagon yleissopimus tuli voimaan 4. huhtikuuta 1947, ja sillä perustettiin kansainvälinen siviili-ilmailujärjestö.

               Kaikki EU:n jäsenvaltiot ovat Chicagon yleissopimuksen sopimuspuolia.

               2.2.Kansainvälinen siviili-ilmailujärjestö

               Kansainvälinen siviili-ilmailujärjestö on Yhdistyneiden Kansakuntien erityisjärjestö. Järjestön tavoitteena on kehittää kansainvälisen lentoliikenteen periaatteita ja tekniikoita sekä edistää kansainvälisen lentoliikenteen suunnittelua ja kehittämistä.

               ICAOn neuvosto on ICAOn pysyvä elin, ja sen jäseninä ovat 36 sopimusvaltiota, jotka ICAOn yleiskokous valitsee kolmeksi vuodeksi. ICAOn neuvostossa on kaudella 2019–2022 seitsemän EU:n jäsenvaltiota.

               Chicagon yleissopimuksen 54 artiklassa lueteltuihin ICAOn neuvoston pakollisiin tehtäviin kuuluu Chicagon yleissopimuksen liitteiksi otettavien kansainvälisten standardien ja suositeltujen menettelytapojen hyväksyminen.

               Chicagon yleissopimuksen 90 artiklan mukaan jokainen tällainen liite tai liitteen muutos tulee voimaan kolmen kuukauden kuluttua sen toimittamisesta ICAOn sopimusvaltioille tai ICAOn neuvoston mahdollisesti määräämän pitemmän ajanjakson päätyttyä, ellei ICAOn sopimusvaltioiden enemmistö sillä välin ilmoita, etteivät ne hyväksy kyseistä liitettä tai muutosta.

               Tällaisten toimenpiteiden hyväksymisen jälkeen ICAOn valtioiden on joko ilmoitettava toimenpiteen hyväksymättä jättämisestä, ilmoitettava mahdolliset eroavuudet tai ilmoitettava noudattavansa toimenpidettä ennen kuin se tulee voimaan ja siitä tulee oikeudellisesti sitova.

               Chicagon yleissopimuksen 38 artiklan mukaan valtio, joka ei joka suhteessa voi noudattaa jotain tällaista kansainvälistä standardia tai menettelytapaa tai saattaa omia määräyksiään tai menetelmiään täysin jonkin tällaisen kansainvälisen standardin tai menettelytavan mukaisiksi taikka pitää välttämättömänä joissakin kohdin kansainvälisillä standardeilla määrätyistä eroavien määräysten tai menetelmien hyväksymistä, on velvollinen heti ilmoittamaan ICAOlle kansainvälisellä standardilla määrätyn ja oman menettelynsä eroavuuksista.

               2.3.Suunnitellut ICAOn säädökset ja niiden suhde voimassa oleviin unionin sääntöihin

               ICAOn neuvoston on määrä hyväksyä 222. istunnossaan tai jossakin sitä seuraavassa istunnossaan

               liitteen 1 (Personnel Licensing) muutos 177, joka koskee C2-yhteyspalvelujärjestelmiä ja -menetelmiä ja on seurausta aiemmista muutoksista;

               liitteen 2 (Rules of the Air) muutos 47, joka koskee kauko-ohjattujen ilma-alusjärjestelmien (RPAS) lentokelpoisuustodistusvaatimuksia ja on seurausta liitteeseen 8 tehdystä muutoksesta 108;

               liitteen 8 (Airworthiness of Aircraft) muutos 108, joka liittyy kauko-ohjattuihin ilma-alusjärjestelmiin (RPAS);

               liitteen 10 (Aeronautical Telecommunications), nide V, muutos 90, joka liittyy RPAS C2 -yhteyspalvelun taajuusspektriin, ja

               liitteen 10 uusi nide VI, joka liittyy RPAS C2 -yhteyspalvelujärjestelmiin ja -menetelmiin. (’suunniteltu määräys’).

               Suunnitellun määräyksen tarkoituksena on

               muuttaa Chicagon yleissopimuksen liitteessä 8 olevia standardeja ja suositeltuja menettelytapoja sisällyttämällä liitteessä 8 olevaan I osaan erityiset määritelmät ja termit, joita käytetään uusissa VIII, IX ja X osissa olevissa standardeissa. Lisäksi se sisältää liitteessä 8 olevaan II osaan ehdotuksia, joissa esitetään yleiskatsaus kauko-ohjattujen lentokoneiden (RPA) sertifiointia ja jatkuvaa lentokelpoisuutta koskevista yleisistä menetelmistä;

               lisätä Chicagon yleissopimuksen liitteeseen 8 kauko-ohjattuja lentokoneita koskeva uusi VIII osa;

               lisätä Chicagon yleissopimuksen liitteeseen 8 uusi IX osa, joka koskee kauko-ohjattuja helikoptereita;

               lisätä Chicagon yleissopimuksen liitteeseen 8 uusi X osa, joka liittyy kauko-ohjauspaikkaan (RPS);

               tehdä Chicagon yleissopimuksen liitteen 2 lisäykseen 4 muutos, joka on seurausta liitteeseen 8 tehdyistä muutoksista;

               muuttaa Chicagon yleissopimuksen liitteessä 10 (nide V) olevia standardeja ja suositeltuja menettelytapoja siten, että määritetään yksinomaan ohjaus- ja hallintayhteyttä (C2-yhteyspalvelua) tai kauko-ohjattuja ilma-alusjärjestelmiä (RPAS) varten käytettävien taajuuksien hallinta;

               lisätä liitteeseen 10 kauko-ohjattujen ilma-alusjärjestelmien C2-yhteyspalveluun liittyviä viestintäjärjestelmiä ja -menetelmiä koskeva uusi nide VI (Communication Systems and Procedures relating to Remotely Piloted Aircraft Systems C2 Link);

               tehdä liitteisiin 1 ja 2 muutoksia, jotka johtuvat liitteen 10 (nide V) muuttamisesta ja uuden niteen VI lisäämisestä liitteeseen 10.

               Ehdotettujen muutosten on määrä tulla voimaan 28. marraskuuta 2024.

               3.Unionin puolesta otettava kanta

               3.1.Tärkeimmät muutokset ja niiden suhde voimassa oleviin unionin sääntöihin

               Kauko-ohjattuja ilma-alusjärjestelmiä käsittelevän ICAOn paneelin (RPASP) tehtävänä on laatia standardeja ja suositeltuja menettelytapoja, käsikirjoja ja ohjeaineistoa, jotka koskevat kauko-ohjattujen ilma-alusten käyttöä kansainvälisten rajojen yli mittarilentosääntöjen mukaisesti. Jäsenvaltioita on kuultu ehdotetuista muutoksista ICAOn kirjeillä AN 7/67.1.1-19/52 ja AN 3/5.12-19/53, mukaan lukien Chicagon yleissopimuksen liitteiden 8 ja 10 muuttamista koskevat ehdotukset sekä Chicagon yleissopimuksen liitteisiin 1 ja 2 niiden seurauksena tehtävät muutokset. Nämä ehdotukset ovat osa peräkkäin tehtävien muutosten sarjaa.

               Valtioille osoitetussa kirjeessä AN 3/5.12-19/53 alun perin ehdotetut muutokset koskevat kauko-ohjattujen kiinteäsiipisten ilma-alusten lentokelpoisuutta, kauko-ohjattujen helikoptereiden lentokelpoisuutta ja kauko-ohjauspaikkaa (RPS). Nämä standardit ja suositellut menettelytavat laadittiin kauko-ohjatuille ilma-alusjärjestelmille, joihin sovelletaan ICAOn asiakirjan 10019 (Manual on Remoly Piloted Aircraft Systems) mukaista tyyppihyväksyntämenettelyä, ja niitä vahvistetaan kauko-ohjattuja ilma-alusjärjestelmiä koskevan ICAOn operatiivisen toiminta-ajatuksen (CONOPS) sisällöllä ja olettamuksilla.

               Kauko-ohjattujen ilma-alusjärjestelmien integroidun luonteen vuoksi kauko-ohjauspaikka voidaan sertifioida osana RPA-tyyppihyväksynnän haltijalle RPA-tyyppihyväksyntäprosessin tuloksena myönnettävää tyyppihyväksyntätodistusta. Kauko-ohjauspaikka voidaan kuitenkin hyväksyä myös erikseen. C2-yhteyspalvelu on tärkeä osa kauko-ohjattua ilma-alusjärjestelmää ja sen lentokelpoisuusstatusta, minkä vuoksi se sisällytetään komponenttina tyyppihyväksyntätodistukseen.

               Valtioille osoitetussa kirjeessä AN 7/67.1.1-19/52 alun perin ehdotetut muutokset koskevat ohjaus- ja hallintayhteyttä (C2-yhteyspalvelua), ja niihin sisältyvät C2-yhteyspalvelumenetelmiä ja C2-yhteyspalvelujärjestelmiä koskevat teknologianeutraalit standardit ja suositellut menettelytavat. C2-yhteyspalvelu on tarkoitettu tietojenvaihtoon RPAS:n kahden tärkeimmän fyysisen osan eli kauko-ohjauspaikan (RPS) ja kauko-ohjatun ilma-aluksen (RPA) välillä. C2-yhteyspalvelu on näin ollen fyysisestä toteuttamistavastaan riippumatta looginen yhteys RPS:n ja RPA:n välisessä tietojenvaihdossa, jotta kauko-ohjaaja voi turvallisesti integroida RPAS:n ilmailun maailmanlaajuiseen toimintaympäristöön, erityisesti viestinnän, lentosuunnistuksen ja valvonnan osalta. Nämä standardit ja suositellut menettelytavat kuuluvat ensimmäiseen kahdesta suunnitellusta C2-yhteyspalvelupaketista.

               RPASP valmistelee parhaillaan toista ja yksityiskohtaisempaa pakettia, joka sisältää teknologiakohtaiset standardit ja suositellut menettelytavat, vuodeksi 2022.

               EASAn valtiolle osoitettuun kirjeeseen AN 3/5.12-19/53 antaman palautteen perusteella monet EU:n jäsenvaltiot ehdottivat, että lentotoiminnan harjoittajan ja suunnittelijan välisen vastuunjaon vuoksi valtioiden kirjekuulemista olisi jatkettava, kunnes liitteen 6 muuttamista koskeva aineistoluonnos on saatavilla, ja että liitteiden 6 ja 8 hyväksyminen olisi toteutettava rinnakkaisesti erityisesti kauko-ohjauspaikkojen (RPS) hyväksynnän ja jatkuvan lentokelpoisuuden ylläpitämiseen liittyvien sopimusvaltioiden vastuiden osalta. ICAO ei hyväksynyt tätä ehdotusta, mikä saattaa vaikeuttaa asiaan liittyvien ICAOn standardien ja suositeltujen menettelytapojen saattamista osaksi unionin lainsäädäntöä, koska kauko-ohjauspaikkaan liittyvät suunnittelijan ja lentotoiminnan harjoittajan vastuut on otettava huomioon.

               Suunnitellut muutokset voivat vaikuttaa perinpohjaisesti EU:n lainsäädäntöön eli komission asetukseen (EU) N:o 748/2012
                  1
               , komission asetukseen (EU) N:o 1321/2014
                  2
               , komission asetukseen (EU) N:o 1178/2011
                  3
               , komission asetukseen (EU) N:o 965/2012
                  4
                sekä mahdollisesti komission asetukseen (EU) N:o 452/2014
                  5
                ja komission täytäntöönpanoasetukseen (EU) 2017/373
                  6
               . EU:n lainsäädäntöön on sisällytettävä ICAOn uudet standardit ja suositellut menettelytavat, joilla muutetaan voimassa olevaa oikeudellista kehystä sellaisten kauko-ohjattujen ilma-alusjärjestelmien suunnittelun, tyyppihyväksynnän ja lennätyksen sääntelemiseksi, joita käytetään kansainvälisten rajojen yli ja aavalla merellä.

               3.2.Unionin puolesta otettava kanta

               Unioni toteaa, että on tarpeen luoda kansainvälisellä tasolla yhdenmukaistettu sääntelykehys, joka mahdollistaa kauko-ohjattujen ilma-alusten suunnittelun, tyyppihyväksynnän ja lennätyksen kansainvälisten rajojen yli ja aavalla merellä mittarilentosääntöjen mukaisesti. ICAOn kahdessa valtioille osoitetussa kirjeessä ehdotetut muutokset tukevat tätä tavoitetta.

               Sen vuoksi ehdotettu unionin puolesta otettava kanta on tukea ehdotettuja muutoksia kokonaisuudessaan.

               Edellyttäen, että ICAOn neuvosto hyväksyy Chicagon yleissopimukseen tehtävät muutokset ilman merkittäviä muutoksia, unionin puolesta otettavana kantana on jättää ilmaisematta vastustusta ja ilmoittaa hyväksytyn toimenpiteen noudattamisesta vastauksena asiaa koskeviin ICAOn valtioille osoitettuihin kirjeisiin. Jos unionin lainsäädäntö poikkeaisi hiljattain hyväksytyistä standardeista ja suositelluista menettelytavoista niiden suunnitellun soveltamispäivän eli 28. päivän marraskuuta 2024 jälkeen, ICAOlle olisi ilmoitettava eroavuudesta kyseisten standardien ja suositeltujen menettelytapojen suhteen.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen vai kyseisen sopimuksen osapuoli.
                  7

               Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                  8

               4.1.2.Soveltaminen käsillä olevassa asiassa

               ICAOn neuvosto on sopimuksella eli kansainvälisen siviili-ilmailun yleissopimuksella, jäljempänä ’Chicagon yleissopimus’, perustettu elin.

               Chicagon yleissopimuksen 54 artiklan mukaan ICAOn neuvosto hyväksyy Chicagon yleissopimuksen liitteiksi otettavat kansainväliset standardit ja suositellut menettelytavat. Nämä ovat säädöksiä, joilla on oikeusvaikutuksia. Näiden säädösten tietyt oikeusvaikutukset voivat riippua hyväksymättä jättämistä tai eroavuuksia koskevien ilmoitusten toimittamisesta ja kyseisten ilmoitusten ehdoista. Sen vuoksi näitä ilmoituksia koskevan unionin kannan hyväksyminen kuuluu SEUT-sopimuksen 218 artiklan 9 kohdan soveltamisalaan.

               Suunnitellut määräykset voivat vaikuttaa EU:n lainsäädäntöön perinpohjaisesti, erityisesti komission asetukseen (EU) N:o 748/2012
                  9
               , komission asetukseen (EU) N:o 1321/2014
                  10
               , komission asetukseen (EU) N:o 1178/2011
                  11
               , komission asetukseen (EU) N:o 965/2012
                  12
                sekä mahdollisesti komission asetukseen (EU) N:o 452/2014
                  13
                ja komission täytäntöönpanoasetukseen (EU) 2017/373
                  14
               . EU:n lainsäädäntöön on sisällytettävä ICAOn uudet standardit ja suositellut menettelytavat, joilla muutetaan voimassa olevaa oikeudellista kehystä sellaisten kauko-ohjattujen ilma-alusjärjestelmien suunnittelun, tyyppihyväksynnän ja lennätyksen sääntelemiseksi, joita käytetään kansainvälisten rajojen yli ja aavalla merellä. Sen vuoksi EU:n lainsäädäntöä on muutettava vastaavasti.

               Ehdotettujen muutosten päätarkoituksena on luoda kansainvälisellä tasolla yhdenmukaistettu sääntelykehys, joka mahdollistaa kauko-ohjattujen ilma-alusten suunnittelun, tyyppihyväksynnän ja lennätyksen yli kansainvälisten rajojen ja aavalla merellä mittarilentosääntöjen mukaisesti. Unionilla on SEUT-sopimuksen 3 artiklan 2 kohdan mukaisesti yksinomainen ulkoinen toimivalta tässä asiassa.

               Hyväksytyllä määräyksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen hyväksytyn asiakirjan tavoitteen ja sisällön perusteella, jota unionin puolesta otettava kanta koskee. Jos hyväksytyllä asiakirjalla on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Hyväksytyn asiakirjan pääasiallinen tarkoitus ja sisältö liittyvät yhteiseen liikennepolitiikkaan.

               Sen vuoksi ehdotetun päätöksen aineellinen oikeusperusta on SEUT-sopimuksen 100 artiklan 2 kohta.

               4.3.Päätelmät

               Ehdotetun neuvoston päätöksen oikeusperustana on SEUT-sopimuksen 100 artiklan 2 kohta yhdessä sen 218 artiklan 9 kohdan kanssa.

               2021/0027 (NLE)

               Ehdotus

               NEUVOSTON PÄÄTÖS

               Euroopan unionin puolesta Kansainvälisen siviili-ilmailujärjestön (ICAO) neuvoston 222. istunnossa esitettävä kanta kansainvälisen siviili-ilmailun yleissopimuksen liitteen 1 muutoksen 177, liitteen 2 muutoksen 47, liitteen 8 muutoksen 108, liitteen 10 muutoksen 90 ja liitteen 10 uuden niteen VI suunniteltuun hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Kansainvälistä siviili-ilmailua koskeva yleissopimus, jäljempänä ’Chicagon yleissopimus’, joka sääntelee kansainvälistä lentoliikennettä, tuli voimaan 4 päivänä huhtikuuta 1947. Sillä perustettiin Kansainvälinen siviili-ilmailujärjestö (ICAO).

               (2)Jäsenvaltiot ovat Chicagon yleissopimuksen sopimusvaltioita ja ICAOn jäseniä, ja unionilla on tarkkailijan asema tietyissä ICAOn elimissä. ICAOn neuvostossa on edustettuina seitsemän jäsenvaltiota.

               (3)Chicagon yleissopimuksen 54 artiklan mukaan ICAOn neuvosto voi hyväksyä kansainvälisiä standardeja ja suositeltuja menettelytapoja (SARPs) ja ottaa niitä Chicagon yleissopimuksen liitteiksi.

               (4)ICAOn neuvoston on 222. istunnossaan määrä hyväksyä Chicagon yleisliitteen, nide V, liitteeseen 1 (Personnel Licensing) muutos 177, liitteeseen 2 (Rules of the Air) muutos 47, liitteeseen 8 (Airworthiness of Aircraft) muutos 108, liitteeseen 10 (Aeronautical Telecommunications) muutos 90, jotka koskevat kauko-ohjattujen ilma-alusjärjestelmien (RPAS) C2-yhteyspalvelujärjestelmiä ja -menetelmiä, sekä uusi nide VI liitteeseen 10.

               (5)Ehdotettujen muutosten päätarkoituksena on luoda kansainvälisellä tasolla yhdenmukaistettu sääntelykehys, joka mahdollistaa kauko-ohjattujen ilma-alusten suunnittelun, tyyppihyväksynnän ja lennätyksen yli kansainvälisten rajojen ja aavalla merellä mittarilentosääntöjen mukaisesti. Unioni tukee voimakkaasti ICAOn pyrkimyksiä ottaa tämä oikeudellinen kehys käyttöön.

               (6)On asianmukaista vahvistaa unionin puolesta ICAOn neuvostossa esitettävä kanta, koska liitteen 1 muutos 177, liitteen 2 muutos 47, liitteen 8 muutos 108, liitteen 10 (nide V) muutos 90 sekä uuden niteen VI hyväksyminen liitteeseen 10 ovat unionia sitovia ja voivat vaikuttaa perinpohjaisesti unionin lainsäädännön sisältöön eli komission asetukseen (EU) N:o 748/2012
                  15
               , komission asetukseen (EU) N:o 1321/2014
                  16
               , komission asetukseen (EU) N:o 1178/2011
                  17
               , komission asetukseen (EU) N:o 965/2012
                  18
                sekä mahdollisesti komission asetukseen (EU) N:o 452/2014
                  19
                ja komission täytäntöönpanoasetukseen (EU) 2017/373
                  20
               .

               (7)ICAOn neuvoston 222. istunnossa tai sitä seuraavissa istunnoissa esitettävän unionin kannan, joka koskee suunniteltua muutosta 177 liitteeseen 1, muutosta 47 liitteeseen 2, muutosta 108 liitteeseen 8, muutosta 90 liitteeseen 10 (nide V) ja liitteen 10 uuden niteen VI hyväksymistä valtioille osoitetuissa kirjeissä AN 7/67.1.1-19/52 ja AN 3/5.12-19/53 esitetyn mukaisesti, olisi oltava näiden muutosten tukeminen kokonaisuudessaan. Niiden unionin jäsenvaltioiden, jotka ovat ICAOn neuvoston jäseniä, olisi esitettävä tämä kanta toimien yhdessä unionin puolesta.

               (8)Kun muutokset Chicagon yleissopimuksen liitteisiin 1, 2, 8 ja 10 on hyväksytty, ne sitovat kaikkia ICAOn jäseninä olevia valtioita, myös kaikkia EU:n jäsenvaltioita, Chicagon yleissopimuksen mukaisesti ja sen määrittämissä rajoissa.

               (9)Chicagon yleissopimuksen 38 artiklan mukaan valtio, joka ei joka suhteessa voi noudattaa jotain tällaista kansainvälistä standardia tai menettelytapaa tai saattaa omia määräyksiään tai menetelmiään täysin jonkin kansainvälisen standardin tai menettelytavan mukaisiksi viimeksimainitun tultua muutetuksi taikka pitää välttämättömänä joissakin kohdin kansainvälisillä standardeilla määrätyistä eroavien määräysten ja menetelmien hyväksymistä, on velvollinen heti ilmoittamaan Kansainväliselle siviili-ilmailujärjestölle kansainvälisellä standardilla määrätyn ja oman menettelynsä eroavuuksista.

               (10)Chicagon yleissopimuksen 90 artiklan mukaan jokainen tällainen liite tai liitteen muutos tulee voimaan kolmen kuukauden kuluttua sen toimittamisesta ICAOn sopimusvaltioille tai ICAOn neuvoston mahdollisesti määräämän pitemmän ajanjakson päätyttyä, ellei ICAOn sopimusvaltioiden enemmistö sillä välin ilmoita, etteivät ne hyväksy kyseistä liitettä tai muutosta.

               (11)Unionin kantana sen jälkeen, kun muutos 177 liitteeseen 1, muutos 47 liitteeseen 2, muutos 108 liitteeseen 8, muutos 90 liitteeseen 10 (nide V) on hyväksytty ja ICAOn neuvosto on hyväksynyt uuden niteen VI liitteeseen 10, mistä ICAOn pääsihteeri ilmoittaa ICAOn valtioille osoitettavaa kirjemenettelyä noudattaen, olisi jättää ilmaisematta vastustusta ja ilmoittaa hyväksytyn toimenpiteen noudattamisesta. Jos unionin lainsäädäntö poikkeaisi hiljattain hyväksytyistä standardeista ja suositelluista menettelytavoista niiden suunnitellun soveltamispäivän eli 28. päivän marraskuuta 2024 jälkeen, ICAOlle olisi ilmoitettava eroavuudesta kyseisten standardien ja suositeltujen menettelytapojen suhteen. Kaikkien unionin jäsenvaltioiden olisi ilmaistava tämä kanta,

               ON HYVÄKSYNYT TÄMÄN PÄÄTÖKSEN:

               1 artikla

               1.Unionin puolesta Kansainvälisen siviili-ilmailujärjestön (ICAO) neuvoston 222. istunnossa tai myöhemmissä istunnoissa otettava kanta on seuraava: tuetaan Chicagon yleissopimukseen ehdotettua liitteen 1 muutosta 177, liitteen 2 muutosta 47, liitteen 8 muutosta 108, liitteen 10 (nide V) muutosta 90 ja liitteen 10 uuden niteen VI hyväksymistä.

               2.Edellyttäen, että ICAOn neuvosto hyväksyy ilman merkittäviä muutoksia 1 kohdassa tarkoitetun Chicagon yleissopimukseen ehdotetun muutoksen 177 liitteeseen 1, muutoksen 47 liitteeseen 2, muutoksen 108 liitteeseen 8, muutoksen 90 liitteeseen 10 (nide V) sekä uuden niteen VI liitteeseen 10, unionin puolesta esitettävänä kantana on jättää ilmoittamatta vastustuksesta ja ilmoittaa hyväksytyn toimenpiteen noudattamisesta vastauksena asiaa koskeviin ICAOn valtioille osoitettuihin kirjeisiin. Jos unionin lainsäädäntö poikkeaisi hiljattain hyväksytyistä standardeista ja suositelluista menettelytavoista niiden suunnitellun soveltamispäivän eli 28. päivän marraskuuta 2024 jälkeen, ICAOlle olisi ilmoitettava eroavuudesta kyseisten standardien ja suositeltujen menettelytapojen suhteen.

               2 artikla

               Edellä 1 artiklan 1 kohdassa tarkoitetun kannan esittävät ne unionin jäsenvaltiot, jotka ovat jäseninä ICAOn neuvostossa, toimien yhdessä

               Edellä 1 artiklan 2 kohdassa tarkoitetun kannan esittävät kaikki unionin jäsenvaltiot.

               3 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)

                        Komission asetus (EU) N:o 748/2012, annettu 3 päivänä elokuuta 2012, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristöhyväksyntää sekä suunnittelu- ja tuotanto-organisaatioiden hyväksyntää koskevista täytäntöönpanosäännöistä (EUVL L 224, 21.8.2012, s. 1–85).

                     (2)

                        Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1–194).

                     (3)

                        Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla (EUVL L 311, 25.11.2011, s. 1–193).

                     (4)

                        Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1–148).

                     (5)

                        Komission asetus (EU) N:o 452/2014, annettu 29 päivänä huhtikuuta 2014, kolmansien maiden lentotoiminnan harjoittajien lentotoimintaan liittyvien teknisten vaatimusten ja hallinnollisten menettelyjen vahvistamisesta Euroopan parlamentin ja neuvoston asetuksen (EY) N:o 216/2008 mukaisesti (EUVL L 133, 6.5.2014, s. 12–26).

                     (6)

                        Komission täytäntöönpanoasetus (EU) 2017/373, annettu 1 päivänä maaliskuuta 2017, ilmaliikenteen hallinta- ja lennonvarmistuspalvelujen sekä muiden ilmaliikenteen hallintaverkon toimintojen palveluntarjoajia koskevista yhteisistä vaatimuksista ja näiden palveluntarjoajien valvonnasta, asetuksen (EY) N:o 482/2008 sekä täytäntöönpanoasetusten (EU) N:o 1034/2011, (EU) N:o 1035/2011 ja (EU) 2016/1377 kumoamisesta ja asetuksen (EU) N:o 677/2011 muuttamisesta (EUVL L 62, 8.3.2017, s. 1–126).

                     (7)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 64 kohta.

                     (8)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (9)

                        Komission asetus (EU) N:o 748/2012, annettu 3 päivänä elokuuta 2012, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristöhyväksyntää sekä suunnittelu- ja tuotanto-organisaatioiden hyväksyntää koskevista täytäntöönpanosäännöistä (EUVL L 224, 21.8.2012, s. 1–85).

                     (10)

                        Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1–194).

                     (11)

                        Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla (EUVL L 311, 25.11.2011, s. 1–193).

                     (12)

                        Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1–148).

                     (13)

                        Komission asetus (EU) N:o 452/2014, annettu 29 päivänä huhtikuuta 2014, kolmansien maiden lentotoiminnan harjoittajien lentotoimintaan liittyvien teknisten vaatimusten ja hallinnollisten menettelyjen vahvistamisesta Euroopan parlamentin ja neuvoston asetuksen (EY) N:o 216/2008 mukaisesti (EUVL L 133, 6.5.2014, s. 12–26).

                     (14)

                        Komission täytäntöönpanoasetus (EU) 2017/373, annettu 1 päivänä maaliskuuta 2017, ilmaliikenteen hallinta- ja lennonvarmistuspalvelujen sekä muiden ilmaliikenteen hallintaverkon toimintojen palveluntarjoajia koskevista yhteisistä vaatimuksista ja näiden palveluntarjoajien valvonnasta, asetuksen (EY) N:o 482/2008 sekä täytäntöönpanoasetusten (EU) N:o 1034/2011, (EU) N:o 1035/2011 ja (EU) 2016/1377 kumoamisesta ja asetuksen (EU) N:o 677/2011 muuttamisesta (EUVL L 62, 8.3.2017, s. 1–126).

                     (15)

                        Komission asetus (EU) N:o 748/2012, annettu 3 päivänä elokuuta 2012, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristöhyväksyntää sekä suunnittelu- ja tuotanto-organisaatioiden hyväksyntää koskevista täytäntöönpanosäännöistä (EUVL L 224, 21.8.2012, s. 1–85).

                     (16)

                        Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1–194).

                     (17)

                        Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla (EUVL L 311, 25.11.2011, s. 1–193).

                     (18)

                        Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1–148).

                     (19)

                        Komission asetus (EU) N:o 452/2014, annettu 29 päivänä huhtikuuta 2014, kolmansien maiden lentotoiminnan harjoittajien lentotoimintaan liittyvien teknisten vaatimusten ja hallinnollisten menettelyjen vahvistamisesta Euroopan parlamentin ja neuvoston asetuksen (EY) N:o 216/2008 mukaisesti (EUVL L 133, 6.5.2014, s. 12–26).

                     (20)

                        Komission täytäntöönpanoasetus (EU) 2017/373, annettu 1 päivänä maaliskuuta 2017, ilmaliikenteen hallinta- ja lennonvarmistuspalvelujen sekä muiden ilmaliikenteen hallintaverkon toimintojen palveluntarjoajia koskevista yhteisistä vaatimuksista ja näiden palveluntarjoajien valvonnasta, asetuksen (EY) N:o 482/2008 sekä täytäntöönpanoasetusten (EU) N:o 1034/2011, (EU) N:o 1035/2011 ja (EU) 2016/1377 kumoamisesta ja asetuksen (EU) N:o 677/2011 muuttamisesta (EUVL L 62, 8.3.2017, s. 1–126).